টাকা পেয়েও শুরু হয়নি বাংলার বাড়ি প্রকল্পের কাজ? রিপোর্ট তলব নবান্নের

ওয়েবডেস্ক- প্রথম পর্যায়ে ১লক্ষ ২০ হাজার টাকা পেয়েও কেন বাংলার বাড়ি (Banglar Bari) তৈরির কাজ শুরু করলেন না উপভোক্তরা? জেলাশাসকদের তাদের বাড়িতে বাড়িতে যাওয়ার নির্দেশ নবান্নের (Nabanna)। যারা টাকা পেয়েও বাড়ি তৈরির কাজ শুরু করেননি, তাদের প্রত্যেকের বাড়িতে গিয়ে কারণ জানতে হবে জেলাশাসকদের। সেই রিপোর্ট জানাতে নবান্নে (Nabanna)।

চার জেলার পারফরমেন্সে অসন্তুষ্ট নবান্ন। প্রত্যেকের বাড়িতে বাড়িতে গিয়ে কেন বাড়ি তৈরির কাজ শুরু করলেন না এবং তারপর কি অগ্রগতি প্রত্যেক সপ্তাহ অন্তর অন্তর রিপোর্ট দেওয়ার নির্দেশ। জেলাশাসকদের রিপোর্ট দেওয়ার নির্দেশ দিয়েছেন মুখ্য সচিব মনোজ পন্থ (Chief Secretary Manoj Pant) ।

নবান্ন সূত্রে খবর, প্রথম পর্যায়ের টাকা পাওয়া সত্ত্বেও এখনও প্রায় তিন লক্ষ ৭০ হাজার বাড়ি তৈরির কাজ হয়নি। এখনও অসম্পূর্ণ।

তথ্য অনুযায়ী এই তালিকার মধ্যে রয়েছে উত্তর চব্বিশ পরগনায় সাতচল্লিশ হাজার, দক্ষিণ চব্বিশ পরগনায় ছেচল্লিশ হাজার, মুর্শিদাবাদে উনচল্লিশ হাজার এবং কোচবিহারে উনত্রিশ হাজার। এই বাড়ি গুলির কাজ এখনও শেষ হয়নি।

আরও পড়ুন- রবিবার পুরোপুরি বন্ধ দ্বিতীয় হুগলি সেতু, যাতায়াত করবেন কোন রাস্তায়?

রাজ্য সরকার ডিসেম্বর থেকে বাংলার বাড়ির দ্বিতীয় পর্যায়ের টাকা দেওয়ার প্রক্রিয়া শুরু করার পরিকল্পনা নিয়েছে। এদিকে তার আগেই এখনও পর্যন্ত প্রথম পর্যায়ের কাজই অসমাপ্ত। জেলাশাসকদের প্রত্যেকের উপভোক্তাদের বাড়ি বাড়ি গিয়ে কারণ খতিয়ে দেখার নির্দেশ দিয়েছেন মুখ্য সচিব মনোজ পন্থ।

নবান্ন জানিয়েছে, অসমাপ্ত প্রকল্পগুলির কাজ শেষ করাই এখন প্রশাসনের অগ্রাধিকার। এখনও পর্যন্ত রাজ্যের প্রায় ঊনসত্তর শতাংশ উপভোক্তা বাড়ি তৈরির কাজ সম্পূর্ণ করেছেন।

উল্লেখ্য, ২০১৪ সালে বাংলা বাড়ি প্রকল্পের সূচনা করেন মুখ্য মমতা বন্দ্যোপাধ্যায়। গ্রামীণ গরিব, দরিদ্র পরিবারগুলিকে বিনামূল্যে আবাসনের ব্যবস্থা করা। কেন্দ্র সরকার প্রধানমন্ত্রী আবাস যোজনায় টাকা বন্ধ করে দেওয়ার পর রাজ্য সরকার এই প্রকল্পের মাধ্যমে তহবিল প্রদান শুরু করে।

দেখুন আরও খবর-